L'Ajuntament rep l'autorització per a iniciar les tasques per a reduir l'escaló de graves que afecta les platges de Malva-rosa, Almardà i Corint
17 de juny 2021

![Imagen 1](/media/3ckhvge5/89playa-de-almarda-imedes-web.jpg)![Imagen 2](/media/0zsa2fgl/mini_roberto-rovira-esquerra-unida-2.jpg)

L'Ajuntament de Sagunt ha rebut l'autorització per part de la Demarcació de Costes per a dur a terme les tasques tendents a reduir l'escaló de graves que afecta les platges de Malva-rosa, Almardà i Corint, les quals s'han considerat necessàries per garantir als seus usuaris i usuàries de l'adequada accessibilitat a les zones de bany, així com per a permetre la utilització del domini públic marítim-terrestre per als usos comuns.

El regidor de Platges, Roberto Rovira, ha explicat que «**l'autorització permet executar els treballs de allisament de les nostres platges del nord per a poder reduir així l'escaló exterior que es genera amb els diferents temporals, sobretot el d'hivern. Serà la SAG (**Societat Anònima de Gestió**) l'empresa municipal la que execute estos treballs i aconseguirem així una millor accessibilitat en l'exterior de la platja, en coordinació amb la Demarcació de Costas conforme esta retire la grava**». A més, Rovira ha comunicat que «**esta autorització arriba amb molt de retard però és una bona notícia poder executar els treballs**».

Així mateix, Roberto Rovira ha indicat que «**la SAG començarà a executar este dilluns eixos treballs d'anivellament i allisament, en este cas a la platja nudista, al sud de les Cases de Queralt. Esta acció es farà amb escrupolós respecte a tot el cordó dunar com a espai protegit**». És per això que els treballs autoritzats seran executats exclusivament en l'extrem Este de les platges referides, mantenint una distància mínima de 20 metres a les talanqueras instal·lades per a la protecció dunar, i de 30 metres respecte a la duna embrionària si no existira este tipus d'instal·lacions de protecció.

A més, el regidor de Platges de Sagunt ha afegit que «**estos treballs estan condicionats pels informes del servici de Vida Silvestre de la Generalitat i s'executen respectant al màxim els nostres entorns naturals d'especial protecció, com són les dunes i especialment atenció a la nidació d'una espècie protegida de les nostres platges, el chorlitejo patinegro**».

El termini d'atorgament d'autorització de les tasques i de l'ocupació temporal del domini públic per als treballs plantejats és de sis mesos. Així mateix, per motius de seguretat, abans d'iniciar els treballs previstos, es procedirà a efectuar un abalisament previ de la zona d'actuació.

D'altra banda, Roberto Rovira també ha informat que la Demarcació de Costes de València també realitzarà al seu torn la retirada de 4.800 m³ de grava de les platges de Corint i Almardà, amb l'objectiu de reduir el cordó de graves que s'ha format enfront de la platja i apilar-lo en una parcel·la municipal situada a Almenara. La zona d'actuació es troba en la totalitat de la platja de Corint, i en els 300 metres més al nord de la platja d’Almardà.​

 ​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-rep-l-autoritzacio-per-a-iniciar-les-tasques-per-a-reduir-l-escalo-de-graves-que-afecta-les-platges-de-malva-rosa-almarda-i-corint/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-rep-l-autoritzacio-per-a-iniciar-les-tasques-per-a-reduir-l-escalo-de-graves-que-afecta-les-platges-de-malva-rosa-almarda-i-corint/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-rep-l-autoritzacio-per-a-iniciar-les-tasques-per-a-reduir-l-escalo-de-graves-que-afecta-les-platges-de-malva-rosa-almarda-i-corint/ "Linked In")
*   [](mailto:?body=https://aytosagunto.es/va/actualitat/l-ajuntament-rep-l-autoritzacio-per-a-iniciar-les-tasques-per-a-reduir-l-escalo-de-graves-que-afecta-les-platges-de-malva-rosa-almarda-i-corint/)